Irati Zubizarreta

Irati Zubizarreta Armendaritz (Beasain, Gipuzkoa, 1998ko urtarrilaren 30a) mendi lasterkaria da, gaur egungo munduko txapelduna junior mailan.«Irati Zubizarreta: “Mendian korrika noanean motibatu egiten naiz”», Faktoria, Euskadi Irratia, 2017-08-17.

2017ko uztailaren 30ean, Andorran jokatutako Munduko Mendi Txapelketan (Skyrunning 2017), B modalitateko (18-20 urte) urrezko domina lortu zuen: 15 kilometroko proban, 2 ordu 16 minutu eta 17 segundoko denborarekin lehenbizikoa iritsi zen, bigarren lasterkaria baino 4 minutu lehenago. Bi egun lehenago, uztailaren 28an, kilometro bertikaleko proban, brontzezko domina bereganatu zuen. «La corredora Irati Zubizarreta, medalla de 0ro en el mundial de carreras de montaña», 2017-08-01, Diario Vasco. 

2016an, 2017an, 2018an eta 2019an Espainia mailako mendi lasterketako txapelduna izan zen. «Irati Zubizarreta, campeona de España júnior de carreras de montaña en línea», 2016-06-21, Diario Vasco. Halaber, 2018an eta 2019an Kilometro Bertikaleko espainiako txapelduna ere izan zen; 2020 nahiz 2021an txapeldunorde izan zen. La Sportiva taldearen parte da 2016. urtetik. 

 Erreferentziak 

 Kanpo estekak 
 Irati Zubizarretaren Twitter kontua.
 Irati Zubizarretari elkarrizketa, Goierriko Hitza.
 Irati Zubizarretari elkarrizketa "Gozatzen jarraitu nahi du mendian" Berria, 2021.01.12

Kategoria:Gipuzkoako mendi lasterkariak
Kategoria:Beasaindarrak
Kategoria:Euskal Herriko emakume atletak
Kategoria:Emakume mendi lasterkariak